Asylsøker misfornøyd - ville tenne på mottaksleder
Mannen blir onsdag begjært varetektsfengslet i fire uker. I avhør tirsdag erkjente mannen de faktiske forhold i saken, opplyser politiadvokat Inger Myklebust Ferstad i Sunnmøre politidistrikt til NTB.- Han var ikke fornøyd med forholdene på mottaket, forteller politiadvokaten. Utover det vil hun ikke si noe om hva som kom fram i avhør.Han ble overmannet av flere ansatte på mottaket som hadde kontroll på russeren til politiet kom og pågrep ham. Etter forholdene står det bra til med mottakslederen etter angrepet.Den siktede, som er tidlig i 40-årene, har bodd i tilknytning til mottaket en tid. Han skal ha bodd alene og har ikke noe øvrig familie i området. Ifølge Ferstad skal mannen ikke være kjent for noen lignende episoder tidligere. Han er siktet for forsøk på grov legemsbeskadigelse og skadeverk. Onsdag framstilles russeren for varetektsfengsling. Politiet vil be om fire uker, men sannsynligvis ikke kreve noen restriksjoner. - Vi ber om varetekt på grunn av gjentakelsesfaren, forklarer politiadvokat Ferstad.
En russisk asylsøker oppgir dårlige forhold som grunn til at han prøvde å tenne på lederen for et asylmottak i Ålesund.